《七月十九夜》
清代·田雯

秋夜三更尽，今宵尚在家。可怜一尊酒，明日又天涯。

僮仆催行李，园林噪暮鸦。镫前看白发，老泪数行斜。

作者简介：（1635—1704）清山东德州人，字纶霞，又字子纶、紫纶、号漪亭，又号山𧅁子，晚号蒙斋。康熙三年进士，授中书，累迁工部郎中，督江南学政，历江宁、贵州巡抚，官至户部侍郎。诗师黄山谷，欲以奇丽驾王士禛之上。有《古欢堂集》、《黔书》等。